## Odluka Ustavnog suda Republike Hrvatske broj U-II-2456/2001 od 18. rujna 2002.

### NN 118/2002 (10.10.2002.), Odluka Ustavnog suda Republike Hrvatske broj U-II-2456/2001 od 18. rujna 2002.

# USTAVNI SUD REPUBLIKE HRVATSKE

1922

Ustavni
sud Republike Hrvatske u sustavu Smi­ljko Sokol, predsjednik Suda te suci
Marijan Hra­njski, Petar Klarić, Mario Kos, Ivan Mrko­njić, Jasna Omejec, Že­ljko
Potoč­njak, Agata Račan, Emilija Rajić, Nevenka Šernhorst, Vice Vukojević i Milan
Vuković, odlučujući o zahtjevu za ocjenu suglasnosti sa zakonima drugog
propisa, na sjednici održanoj 18. rujna 2002., donio je s­ljedeću

## ODLUKU

I.
Ukidaju se odredbe članka 37. stavaka 2. i 3. Statuta Općine Lanišće (»Službene
novine Općine Lanišće«, broj 6/01).

II. Ova
odluka objavit će se u »Narodnim novinama«.

```
Obrazlože­nje
```

1. Na
teme­lju odredbe članka 35. alineje 4. Ustavnog zakona o Ustavnom sudu
Republike Hrvatske (»Narodne novine«, broj 49/02 – pročišćeni tekst, da­lje:
Ustavni zakon), Vlada Republike Hrvatske (da­lje: Vlada), podnijela je zahtjev
za ocjenu suglasnosti odredaba članka 37. stavaka 2. i 3. Statuta Općine Lanišće
(»Službene novine Općine Lanišće, broj 6/01 – da­lje: Statut) sa Zakonom o
lokalnoj i područnoj (re­gionalnoj) samoupravi (»Narodne novine«, broj 33/01 –
da­lje: ZOLS), Zakonom o vlasništvu i drugim stvarnim pravima (»Narodne
novine«, broj 91/96, 68/98, 137/99, 22/00 i 73/00 – da­lje: ZV) i Zakonom o po­ljoprivrednom
zem­ljištu (»Narodne novine«, broj 66/01).

Naime, Ministarstvo pravosuđa, uprave i lokalne
samouprave je odlukom, klasa: 023-01/01-01/0630, urbroj: 514-11-2-3 od 20.
studenoga 2001., teme­ljem odredbe članka 79. stavka 1. i članka 80. stavka 2.
ZOLS-a, obustavilo od primjene naprijed navedene odredbe Statuta te je u skladu
s odredbom članka 82. stavka 1. ZOLS-a podnijelo Vladi prijedlog da pokrene
postupak za ocjenu ustavnosti i zakonitosti tih odredaba Statuta, nakon če­ga
je Vlada podnijela predmetni zahtjev.

2. Teme­ljem odredbe članka 40. stavka 1. Ustavnog
zakona, zahtjev je dostav­ljen Općinskom vijeću Općine Lanišće (da­lje: općinsko
vijeće) na odgovor, no u određenom roku to Općinsko vijeće nije Ustavnom sudu
dostavilo odgovor.

Nakon toga, dopisom od 28. ožujka 2002. zatražena je
od Općinskog suda u Buzetu, dostava izvadaka iz zem­ljišnih k­njiga s podacima
o vlasnicima seoskih dobara (komunela) s područja općine Lanišće za nase­lja
Brest, Brgudac, Dane, Jelovice, Klenovščak, Kropi­njak, Lanišće Podgaće, Prapoće,
Račja Vas, Rašpor, Slum, Trstenik i Vodice, za koja su osnovani i mjesni
odbori. Općinski sud u Buzetu, Zem­ljišno-k­njižni odjel, udovo­ljio je tom
zahtjevu uz svoj dopis od 4. trav­nja 2002.

3.
Osporene odredbe članka 37. stavaka 2. i 3. Statuta, glase:

»Mjesni
odbor je pravna osoba i uprav­lja seoskim dobrom, zajedničkom imovinom sela
(komunelama).

Način
uprav­lja­nja seoskim dobrom utvrđuje se posebnim aktom.«.

4.
Vlada smatra da navedene odredbe nisu uteme­ljene na odredbi članka 35. stavka
2. ZV, koja glasi:

»(2) Stvarima
u vlasništvu Republike Hrvatske raspolaže, i uprav­lja i koristi se Vlada
Republike Hrvatske ili od ­nje ovlašteno tijelo ako posebnim zakonom nije drukčije
određeno. Stvarima u vlasništvu jedinica lokalne samouprave i jedinica lokalne
samouprave i uprave raspolaže, uprav­lja i koristi se ­njezino poglavarstvo,
ako posebnim zakonom nije drukčije određeno.«.

Nada­lje,
Vlada smatra da osporavane odredbe nisu uteme­ljene ni na odredbama članka 391.
ZV, koje glase:

»(1)
Nekretninu u vlasništvu jedinica lokalne samouprave i jedinica lokalne uprave i
samouprave poglavarstva tih jedinica mogu otuđiti ili ­njom na drugi način
raspolagati samo na osnovu javnog natječaja i uz naknadu utvrđenu po tržnoj
cijeni, ako zakonom nije drukčije određeno.

(2)
Pravni poslovi sklop­ljeni protivno odredbama ovoga članka ništavi su.«.

Također,
Vlada smatra da osporavane odredbe nisu uteme­ljene na odredbi članka 48.
stavka 1. točke 4. ZOLS-a, koja glasi:

»Poglavarstvo:
…

4.
uprav­lja i raspolaže nekretninama i pokretninama u vlas­ništvu jedinica
lokalne odnosno područne (re­gionalne) samouprave kao i ­njezinim prihodima i
rashodima u skladu sa zakonom i statutom,«.

Konačno, Vlada drži osporavane odredbe nezakonitima u
smislu odredbe članka 22. stavka 1. Zakona o po­ljoprivrednom zem­ljištu, koja
glasi:

»Po­ljoprivrednim zem­ljištem čiji je vlasnik, izuzev
onoga koje se vraća ranijim vlasnicima po posebnom zakonu, Republika Hrvatska
raspolaže prema općim propisima o raspolaga­nju nekretninama, ako ovim Zakonom
nije drugačije određeno.«.

Dakle, u bitnom, Vlada smatra da su seoska dobra
(komunele), kao po­ljoprivredno zem­ljište, u vlasništvu Republike Hrvatske,
zbog če­ga jedinice lokalne samouprave nisu ovlaštene donositi akte glede uprav­lja­nja
tim zem­ljištem, niti mogu uprav­lja­nje tim zem­ljištem prepustiti mjesnim
odborima.

*Zahtjev je osnovan.*

5. Prema odredbi članka 8. stavka 2. ZOLS-a, ovlasti
jedinice lokalne, odnosno područne (re­gionalne) samouprave podrobnije se uređuju
­njezinim statutom, pa i pravo uprav­lja­nja nekretninama može za tu jedinicu
biti određeno statutom samo glede zem­ljišta koje je nedvojbeno i samo u ­njezinu
vlasništvu. Iz dostav­ljenih zem­ljišnok­njižnih izvadaka ne proizlazi da su to
zem­ljišta u vlasništvu Općine Lanišće.

6. Stoga je teme­ljem odredbe članka 55. stavka 1.
Ustavnog zakona odlučeno kao u izreci.

Broj: U-II-2456/2001
Zagreb, 18. rujna 2002.

USTAVNI SUD REPUBLIKE HRVATSKE

Predsjednik
**dr. sc. Smi­ljko Sokol,** v. r.

if !supportEmptyParas endif

Odluka, NN 118/2002-1922